Vat vyf saam met RSG se Derrich Gardner - Afrikaans.com
Vat vyf saam met RSG…
Daar het onlangs 'n sewende volume van Derrich Gardner en RSG se Vat Vyf- CD verskyn. Alita Steenkamp het by die vriendelike omroeper gaan inloer.
"Goeiemore Suid-Afrika!" Dis die warm stem van Derrich Gardner wat elke Saterdagoggend RSG-luisteraars dagsê met hierdie vriendelike groet. Oor die jare het Brêkfis met Derrich 'n belangrike deel van baie Suid-Afrikaners se Saterdagoggendritueel geword. Derrich het nou maar eenmaal die vermoë om jou tuis in sy geselskap te laat voel, so byna asof hy aan die oorkant van die kombuistafel sy eerste koppie koffie in jou geselskap geniet.
Derrich saam met Wynand, Cheree en Anton Goosen (Foto: verskaf)
Derrich saam met Saarkie se meisies (Foto's: verskaf)
Sy huis is in Northcliff Koppies wat uitkyk op die hele Johannesburg. Hy is besonder lief vir tuinmaak en vertel dat sy tuin soos 'n stukkie toegegroeide woud in die stad lyk. Daar is altyd wonderlike voëls wat kom inloer om iets te ete te kry, en daarom lê daar ook altyd drie kameras gereed, reg vir aksie. Fotografie is nog een van sy stokperdjies en van sy foto's wat hy van die Johannesburgse stadskim geneem het, is waarlik asemrowend.
Sy liefde vir musiek …
Oor die wenresep wat hy op Saterdagoggende beet het, draai Derrich geen doekies om nie. Jy moet jou gehoor ken, en deel raak van die gehoor sodat jy kan weet wat mense wil hê, sê hy. Op 'n Saterdagoggend sal hy nie sommer oor politiek of sport praat nie, want daar is ander programme wat dit doen. Hy het al geleer dat mense net wil wegkom en met al die verskillende gereelde gaste op sy program wat oor tuinmaak, omgewingsake, fotografie, motorkarre en so meer gesels, raak dit altyd 'n heerlike kuieroggend.
WEN 'n CD!
Baie dankie aan RSG wat vir ons vyf Vat vyf-CD's skenk om weg te gee. Stuur 'n e-pos aan myafrikaans@afrikaans.com en vertel ons in 'n sin watter Afrikaanse liedjie laat jou een van jou gelukkigste oomblikke onthou.
Categories: Kunstenaarsfokus, Luister ditBy Afrikaans.com 26 Jul 2018 Leave a comment
PreviousPrevious post:Is jy deel van 'n leeskring? Raak deel van 'n groter netwerkNextNext post:Afrikaans Eerste Addisionele Taal – Hoe eet jy die Afrikaanse olifant?